《送韩钦圣学士京西提刑》
宋代·梅尧臣

王朝慎常刑，恐民陷非辟。
分命遣使车，谬枉得举摘。
兼之劝农遣，欲野无旷隙。
韩侯夙所志，功利岂止百。
茫茫唐邓间，荒土无牛迹。
邵阏废未久，柘阳仍旧白。
二地傥复营，万世不可易。
昔在汉家时，近亲多占籍。
苟或非膏腴，当应徒畿赤。
每念辄叹嗟，未能俾尽画。
天将富斯民，事与愿不隔。
其易谓何如，拾芥由琥珀。
我今送韩侯，书以赠无责。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。